Η **Τζένη (Πολυξένη) Μπαλατσινού** (Θεσσαλονίκη, 2 Νοεμβρίου 1970) είναι Ελληνίδα παρουσιάστρια και πρώην μοντέλο βραβευμένη ως Σταρ Ελλάς 1990.

Το 1991 πήρε τον τίτλο "Μις Παγκόσμιος Τουρισμός" σε διαγωνισμό του εξωτερικού.

Βιογραφία και καριέρα
---------------------

Γεννήθηκε στις 2 Νοεμβρίου 1970 στη Θεσσαλονίκη, αλλά μεγάλωσε στην Αθήνα. Σε ηλικία 19 ετών, κέρδισε τον τίτλο της Σταρ Ελλάς στα καλλιστεία του ΑΝΤ1 και στη συνέχεια πήρε τον τίτλο "Μις Παγκόσμιος Τουρισμός 1991" σε διαγωνισμού του εξωτερικού. Το 1992, επιλέχθηκε για να λέει την πρόγνωση του καιρού στα «Νέα του ΑΝΤ1» (έως και το 1994) με παρουσιαστή τον Τέρενς Κουίκ. Παράλληλα, έκανε ένα μικρό πέρασμα από την σαπουνόπερα του ΑΝΤ1 «Η Λάμψη» (το διάστημα 1991-1992) και από την κωμική σειρά του ΑΝΤ1 «Οι Μεν Και Οι Δεν» στο επεισόδιο 39 «Αυτό το κάτι», το προτελευταίο της 1ης σεζόν, τον Ιούνιο του 1994.

Το 1994 ανέλαβε την παρουσίαση της εκπομπής «Star News» στο STAR και το 1995 συμμετείχε στην εκπομπή «Bravissimo» της Ρούλας Κορομηλά ως συμπαρουσιάστρια.

Τη σεζόν 1996-1997 ανέλαβε τη δική της εκπομπή ομορφιάς στο MEGA, με τίτλο «Χείλια Χρώματα». Ακόμα, συμμετείχε σε δύο κινηματογραφικές ταινίες, που λέγονταν «Η επίθεση του γιγαντιαίου μουσακά» (1999) και «Ο εργένης» (2000).

Μετά από αρκετά χρόνια απουσίας από την τηλεόραση, επέστρεψε ως μέλος της κριτικής επιτροπής στο reality του ΑΝΤ1, «Greece's Next Top Model» (2009-2011) και τη σεζόν 2011-2012 παρουσίαζε το show «Dancing On Ice» στο ίδιο κανάλι.

Τη σεζόν 2013-2014, παρουσίασε μαζί με τον Πέτρο Κωστόπουλο την εκπομπή «Πρωινό mou» στο Mega Channel, ενώ ακολούθησε η παρουσίαση της lifestyle εκπομπής «Joy» (2014-2015). Τη σεζόν 2015-2016 ήταν η παρουσιάστρια της εκπομπής «Jenny Jenny» στο ίδιο κανάλι, η οποία συνεχίστηκε για δεύτερη σεζόν, στον ΑΝΤ1. Το 2019 ξεκίνησε να παρουσιάζει την εκπομπή: *Εκπαιδεύοντας τη Τζένη* στον ΑΝΤ1.

Προσωπική ζωή
-------------

Από το 1996 έως το 2014 ήταν παντρεμένη με τον Πέτρο Κωστόπουλο με τον οποίο έχει αποκτήσει τρία παιδιά. Στις 16 Ιουνίου 2019 παντρεύτηκε τον Βασίλη Κικίλια με τον οποίο απέκτησαν έναν γιό τον Παναγιώτη-Αντώνιο στις 25 Δεκεμβρίου 2020.

Φιλμογραφία
-----------

| Έτος | Τίτλος | Κανάλι | Ρόλος | Σημειώσεις |
| --- | --- | --- | --- | --- |
| 1990 | Διαγωνισμός Ομορφιάς ΑΝΤ1 | ΑΝΤ1 | Η Ίδια | Διαγωνιζόμενη - Star Hellas '90 |
| 1991-1992 | Η Λάμψη | συνείδηση Βίρνας Δράκου | Βασικό Καστ |
| 1992-1994 | Τα Νέα του ΑΝΤ1 | Η Ίδια | Παρουσιάστρια Δελτίου Καιρού |
| 1994 | Οι Μεν Και Οι Δεν | Μαρία Λουΐζα Αλευρά | Επεισόδιο: "Αυτό το κάτι" |
| 1994-1995 | Star News | STAR | Η Ίδια | Παρουσιάστρια |
| 1995-1996 | Bravissimo | MEGA | Συμπαρουσιάστρια |
| 1996-1997 | Χείλια Χρώματα | Παρουσιάστρια |
| 2009-2011 | Greece's Next Top Model | ΑΝΤ1 | Κριτική επιτροπή |
| 2010 | Ελληνικός Τελικός της Eurovision | ΝΕΤ | Παρουσιάστρια |
| 2011-2012 | Dancing On Ice | ΑΝΤ1 |
| 2013-2014 | Πρωινό mou | MEGA |
| 2014 | Κάτω Παρτάλι | Guest Εμφάνιση - Κύκλος 1, Επεισόδιο 2 |
| 2014-2015 | Joy It's Inside You | Παρουσιάστρια |
| 2015-2016 | Jenny Jenny |
| 2016-2017 | ΑΝΤ1 |
| 2018 | My Style Rocks | ΣΚΑΪ | Guest Κριτής - Gala 7 |
| 2018-2019 | Εκπαιδεύοντας Την Τζένη | ΑΝΤ1 | Παρουσιάστρια |

Παραπομπές
----------

1. ↑  «Γέννησε η Τζένη Μπαλατσινού - Πανευτυχής ο Βασίλης Κικίλιας». *ΣΚΑΪ*. Ανακτήθηκε στις 25 Δεκεμβρίου 2020.